Maria-Jiâna-Bâptita de Savouè

Maria-Jiâna-Bâptita de Savouè (nèssua lo 11 d’avril 1644 a Paris et môrta lo 15 de mârs 1724 a Turin) est una princèssa francèse et duch·èssa de Geneva, et pués duch·èssa de Savouè.

Ele est la felye de Chârlo-Amèdê de Savouè-Nemours (1624-1652), duc de Geneva, et de Élisabeth de Bourbon. Sa suèra, Maria-Françouèsa de Savouè, est rêna du Portugal. A Paris, Maria-Jiâna-Bâptita de Savouè ére doux-três côps hôte du salon de Madame de La Fayette.

Maria-Jiâna-Bâptita de Savouè est dèta, a Turin, la «Segonda Madama Reale » après Cristina de France.

Pués, a côsa du mariâjo avouéc Chârlo-Èmanuèl II, duc de Savouè et prince du Piemont, lo 10 de mê 1665 u Châtel du Valentin a Turin, vint duch·èssa de Savouè.

Son fily est Victor-Amèdê (1666-1732) que a la môrt de son pâre, en 1675, est a l’âjo de nôvos ans, et pués sa mâre Maria-Jiâna-Bâptita de Savouè prend, come règence, lo govèrnament du ducât de Savouè pendant doux-três ans.
figura|Lo Palès Madama.
L’at fât reconstruire lo Palès Madama a Turin come sia sièta dedens la capitâla. Ceti bâtiment est enscrit dedens lo Patrimouèno mondiâl de l’Organisacion de les Nacions unies por l’èducacion, la science et la cultura.

Maria-Jiâna-Bâptita de Savouè est môrta en 1724 a l’âjo de huètanta ans. Sia tomba sè trôve dedens l’égllése de l’Abayie Sant-Mechiél-de-la-Cllusa.

figura|150px|center|Monografo rèâl de Maria-Jiâna-Bâptita de Savouè.

 Vêre avouéc 
 Rèsidences de la Mêson rèyâla de Savouè

 Bibliografia 
 Robert Oresko, « Maria Giovanna Battista of Savoy-Nemours (1644-1724): daughter, consort, and Regent of Savoy », dedens : Clarissa Campbell Orr (ed.), Queenship in Europe 1660-1815: The Role of the Consort, Cambridge University Press, 2004, pp. 16–55.
 Massimo Colella : «Il Barocco sabaudo tra mecenatismo e retorica. Maria Giovanna Battista di Savoie Nemours a l’Accademia Reale Letteraria di Torino ». 2019.
 G. Brugnelli Biraghi, M.B. Denoyé Pollone, « La seconda Madama Reale Maria Giovanna Battista di Savoia-Nemours », Turin 1996.

 Lims de defôr 

 Marie Jeanne of Savoy facts for kids

Catègorie:Histouère de la Savouè
Catègorie:Fèna
Catègorie:Pèrsonalitât de la France
Catègorie:Turin